《丫山惠菊酒霜橘豚蹄口占奉谢二首 其二》
明代·黄衷

皇橘醑翁映二毛，春风长日读离骚。老饕意态凭描画，细嚼豚蹄当左螯。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。